Hortobágy (település)

Hortobágy (németül: Harbachtal, románul: Hârtibaciu) község Hajdú-Bihar vármegye Balmazújvárosi járásában; Magyarország legnagyobb területű községe.

Fekvése 
Az azonos nevű tájegység központjában, a Tiszántúlnak és a Nagykunságnak is nagyjából a középső részén helyezkedik el, a Hortobágy folyó mellett.

Több külterületi lakott hely is tartozik hozzá, ezek közül a jelentősebbek: Árkus, Halastó, Kónya, Kun György-telep, Máta és Szásztelek.

A közvetlenül határos települések: északkelet és kelet felől Balmazújváros, délkelet felől Nagyhegyes, dél felől Nádudvar, délnyugat felől Nagyiván, nyugat felől Kócsújfalu (Tiszafüred különálló településrésze) és Egyek, északnyugat felől pedig Tiszacsege. Határszéle délen, egy szakaszon érintkezik egy Hajdúszoboszlóhoz tartozó, lakatlan külterülettel is, de az üdülőváros amúgy távol esik tőle.

Megközelítése 
Legfontosabb közúti megközelítési útvonala a 33-as főút, ezen érhető el Debrecen és Füzesabony-Tiszafüred felől is. Egyekkel a 3322-es út köti össze. Különálló településrészei közül Máta a 33 114-es, Halastó a 33 115-ös számú mellékúton közelíthető meg, a többi csak önkormányzati utakon érhető el.

A hazai vasútvonalak közül a  érinti, melynek két megállási pontja van itt: Debrecen felől előbb Hortobágy vasútállomás, a településközpont északi felében – ennek közúti elérését a 33 322-es számú mellékút teszi lehetővé –, majd Hortobágyi Halastó megállóhely a névadó településrész, illetve a hortobágyi halastó-rendszer több tóegységének közvetlen közelében. Határszéléhez nagyon közel fekszik még a füzesabonyi vonal Kónya megállóhelye is, amely Kónya nevű településrészét szolgálja ki, de maga a megálló már épp teljes terjedelmével balmazújvárosi területen helyezkedik el.

Hortobágyi Halastó megállóhely különlegessége, hogy egyben egy keskeny nyomtávú vasútvonalnak a végállomása is: innen indul az eredetileg gazdasági célokra létrehozott, de ma már csak turisztikai célokat szolgáló Hortobágy-halastavi Kisvasút. E vonal egyik érdekessége, hogy (végállomásait nem számítva) a közbenső megállóhelyeit ismert ornitológusokról, természetvédőkről nevezték el.

Története 
1699 nyarán építették meg a hortobágyi csárdát, melynek kocsmárosát Debrecen városa vámszedéssel is megbízta. 1785-ben szekérállást építettek mellé, ebből alakították ki a mai Pásztormúzeum épületét. 1827 és 1833 között Povolny Ferenc tervei alapján épült meg a „Hortobágyi Kilenclyukú híd”, amely Közép-Európa mindeddig leghosszabbnak tartott közúti kőhídja. 1891. augusztus 5-én adták át a települést átszelő vasútvonalat, amely növelte az érdeklődést a terület, különösen a nyaranta megrendezett pásztortalálkozó és a hídi vásár iránt.

A mai Hortobágy területe 1952-ig Debrecen határához tartozott, akkor Balmazújvároshoz csatolták, majd 1966-ban alakult önálló községgé.

Közélete

Polgármesterei

Népesség 
A település népességének változása:

2001-ben a település lakosságának 98,8%-a magyar nemzetiségűnek vallotta magát, és 1,2%-a cigánynak.

A 2011-es népszámlálás során a lakosok 88,7%-a magyarnak, 1,5% németnek, 0,5% cigánynak, 0,2% szlováknak mondta magát (11,1% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 9,7%, református 13,8%, görögkatolikus 0,9%, evangélikus 0,3%, felekezeten kívüli 51,7% (22,8% nem válaszolt).

Infrastruktúra 
Hortobágyot érinti a 33-as főútvonal, valamint önálló vasútállomással rendelkezik a 108-as számú vasútvonalon.

A községben óvoda, általános iskola és diákotthon működik, valamint több szálláshely és egy hotel. A község Magyarország egyik legkisebb népsűrűségű települése.

Nevezetességei 

 Hortobágyi Nemzeti Park: a világörökség része a különleges pásztorkultúra
 Kilenclyukú híd: Magyarország leghosszabb közúti kőhídja (167,3 m)
 Hortobágyi Hídivásár (augusztus 20-án)
 Hortobágyi Vadaspark (Pusztaszafari), HNPI
 Hortobágyi Nagycsárda (2011 augusztusa óta nyitva van)
 Hortobágyi Nemzetközi Lovasnapok (július első hétvégéje)
 Hortobágyi Pásztormúzeum
 Körszín kézműveskiállítás és bolt
 Hortobágyi Alkotótábor (nemzetközi képzőművészeti tábor, február 15. és március 15. között)
 Hortobágy Galéria
 Tourinform iroda (Petőfi tér 13.) és HNPI Látogatóközpont Természetrajzi kiállítás
 Hortobágyi Kézművesudvar és játszótér (HNPI Látogatóközpont)
 Millecentenáriumi Kiállítás a Polgármesteri Hivatalban
 Pusztai Állatpark
 Mátai ménes
 Hortobágyi Madárkórház
 Hortobágyi Kisvasút - HNPI
 Daruünnep (október közepe) - HNPI
 Tavaszi télbúcsúztató és tavaszköszöntő kihajtási ünnep
 Adventi behajtási ünnepség
 Hortobágyi Csillagoségboltpark - A gyakorlatilag fényszennyezésmentes égbolt (HNPI)
 Hortobágy-halastavi tanösvény

Testvértelepülések 
  Pressath (Németország)
  Cécke (Románia)

Jegyzetek

Képgaléria

További információk 

 Hortobágy község honlapja
 Hortobágy közigazgatási portálja 
 Kilenclyukú híd - hortobágyi geocaching 'kincsesláda'
 Térkép Kalauz – Hortobágy

Hajdú-Bihar megye települései
Magyarország világörökségi helyszínei
Kulturális világörökségi helyszínek
Hortobágy